O‘zbekiston Respublikasi prezidenti Shavkat Mirziyoyev va Tojikiston Respublikasi prezidenti Imomali Rahmon 27 sentabr kuni Dushanbe shahrida uchrashuv o‘tkazdi. Bu haqda davlat rahbari matbuot xizmati xabar bermoqda. Imomali Rahmon Shavkat Mirziyoyevni tashrifi bilan qutladi. Tojikiston prezidentining O‘zbekistonga davlat tashrifi natijalari yuqori baholandi. Uchrashuvda mamlakatlar o‘rtasidagi savdo-iqtisodiy, madaniy-gumanitar hamkorlikni rivojlantirish masalalari muhokama qilindi. Eslatib o‘tamiz, avvalroq Shavkat Mirziyoyev Dushanbega yetib borgani, prezidentni Imomali Rahmon shaxsan kutib olgani xabar qilingandi.